CELEX: 22012D1018(01)
Language: sk
Date: 2012-10-03 00:00:00
Title: Odporúčanie Asociačnej rady EÚ – Jordánsko z  3. októbra 2012 o implementácii akčného plánu európskej susedskej politiky EÚ – Jordánsko

18.10.2012   
            
            
               SK
            
            
               Úradný vestník Európskej únie
            
            
               L 287/13
            
         ODPORÚČANIE ASOCIAČNEJ RADY EÚ – JORDÁNSKO
   z 3. októbra 2012
   o implementácii akčného plánu európskej susedskej politiky EÚ – Jordánsko
   ASOCIAČNÁ RADA EÚ – JORDÁNSKO,
   so zreteľom na Euro-stredomorskú dohodu o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej (1) (ďalej len „dohoda“), a najmä na jej článok 91,
   keďže:
   
               (1)
            
            
               Článok 91 dohody oprávňuje Asociačnú radu EÚ – Jordánsko prijať príslušné odporúčania na účely dosiahnutia cieľov tejto dohody.
            
         
               (2)
            
            
               Článok 101 dohody stanovuje, že zmluvné strany dohody prijmú akékoľvek všeobecné alebo osobitné opatrenia na splnenie svojich záväzkov podľa tejto dohody a dohliadnu na to, aby sa jej ciele dosiahli.
            
         
               (3)
            
            
               Zmluvné strany dohody sa dohodli na znení akčného plánu európskej susedskej politiky EÚ – Jordánsko (ďalej len „akčný plán“).
            
         
               (4)
            
            
               Akčný plán podporí implementáciu dohody tým, že zmluvné strany vypracujú a schvália konkrétne kroky, ktoré budú predstavovať praktické pokyny pri tejto implementácii.
            
         
               (5)
            
            
               Akčný plán má dvojaký účel, pretože vymedzuje konkrétne kroky pre splnenie záväzkov zmluvných strán podľa dohody a poskytuje širší rámec na ďalšie posilňovanie vzťahov medzi EÚ a Jordánskom, ktoré bude mať za následok významnú mieru hospodárskej integrácie a prehĺbenie politickej spolupráce v súlade s celkovými cieľmi dohody,
            
         PRIJALA TOTO ODPORÚČANIE:
   Jediný článok
   Asociačná rada odporúča zmluvným stranám dohody, aby implementovali akčný plán európskej susedskej politiky (2) do takej miery, do akej táto implementácia smeruje k dosiahnutiu cieľov dohody.
   
      V Bruseli 3. októbra 2012
      
         
            Za Asociačnú radu EÚ – Jordánsko
         
         
            predsedníčka
         
         C. ASHTON
      
   
   
      (1)  Ú. v. ES L 129, 15.5.2002, s. 3.
   
      (2)  Pozri dokument 3302/12 na stránke: http://register.consilium.europa.eu